title: 2009 m. balandžio 23 d. Europos Parlamento sprendimas dėl Europos mokymo fondo 2007 finansinių metų biudžeto įvykdymo patvirtinimo

text:
26.9.2009

               LT

               Europos Sąjungos oficialusis leidinys

               L 255/149

         2009 m. balandžio 23 d.
   EUROPOS PARLAMENTO SPRENDIMAS
   dėl Europos mokymo fondo 2007 finansinių metų biudžeto įvykdymo patvirtinimo
   (2009/659/EB)
   EUROPOS PARLAMENTAS,

               —

               atsižvelgdamas į Europos mokymo fondo 2007 finansinių metų galutines metines ataskaitas (1),

               —

               atsižvelgdamas į Audito Rūmų ataskaitą dėl Europos mokymo fondo 2007 finansinių metų galutinių metinių ataskaitų kartu su Fondo atsakymais (2),

               —

               atsižvelgdamas į Tarybos 2009 m. vasario 10 d. rekomendaciją (5588/2009 – C6–0060/2009),

               —

               atsižvelgdamas į EB sutartį, ypač į jos 276 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (3), ypač į jo 185 straipsnį,

               —

               atsižvelgdamas į 1990 m. gegužės 7 d. Tarybos reglamentą (EEB) Nr. 1360/90 dėl Europos mokymo fondo įsteigimo (4), ypač į jo 11 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 185 straipsnyje (5), ypač į jo 94 straipsnį,

               —

               atsižvelgdamas į Darbo tvarkos taisyklių 71 straipsnį ir V priedą,

               —

               atsižvelgdamas į Biudžeto kontrolės komiteto pranešimą (A6–0157/2009),

               1.

               suteikia patvirtinimą Europos mokymo fondo direktoriui, kad Fondo 2007 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos mokymo fondo direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Hans-Gert PÖTTERING

            Generalinis sekretorius

         Klaus WELLE

      (1)  OL C 278, 2008 10 31, p. 63.

      (2)  OL C 311, 2008 12 5, p. 149.

      (3)  OL L 248, 2002 9 16, p. 1.

      (4)  OL L 131, 1990 5 23, p. 1.

      (5)  OL L 357, 2002 12 31, p. 72.
   2009 m. balandžio 23 d.
   EUROPOS PARLAMENTO REZOLIUCIJA
   su pastabomis, sudarančiomis neatskiriamą sprendimo dėl Europos mokymo fondo 2007 finansinių metų biudžeto įvykdymo patvirtinimo dalį
   EUROPOS PARLAMENTAS,

               —

               atsižvelgdamas į Europos mokymo fondo 2007 finansinių metų galutines metines ataskaitas (1),

               —

               atsižvelgdamas į Audito Rūmų ataskaitą dėl Europos mokymo fondo 2007 finansinių metų galutinių metinių ataskaitų kartu su Fondo atsakymais (2),

               —

               atsižvelgdamas į Tarybos 2009 m. vasario 10 d. rekomendaciją (5588/2009 – C6–0060/2009),

               —

               atsižvelgdamas į EB sutartį, ypač į jos 276 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (3), ypač į jo 185 straipsnį,

               —

               atsižvelgdamas į 1990 m. gegužės 7 d. Tarybos reglamentą (EEB) Nr. 1360/90 dėl Europos mokymo fondo įsteigimo (4), ypač į jo 11 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 185 straipsnyje (5), ypač į jo 94 straipsnį,

               —

               atsižvelgdamas į Darbo tvarkos taisyklių 71 straipsnį ir V priedą,

               —

               atsižvelgdamas į Biudžeto kontrolės komiteto pranešimą (A6–0157/2009),

               A.

               kadangi Audito Rūmai (EAR) pranešė, kad jiems pateiktas pagrįstas patikinimas, jog 2007 finansinių metų metinės ataskaitos yra patikimos ir vykdytos finansinės operacijos yra teisėtos ir tvarkingos,

               B.

               kadangi 2008 m. balandžio 22 d. Parlamentas suteikė patvirtinimą Europos mokymo fondo direktoriui, kad Fondo 2006 finansinių metų biudžetas įvykdytas (6), ir prie sprendimo dėl biudžeto įvykdymo patvirtinimo pridėtoje rezoliucijoje, inter alia, išreiškė nuostabą, kad EAR ataskaitoje nepaminėta, jog prie metinės veiklos ataskaitos pridėtam direktoriaus patikinimo pareiškimui taikytos išlygos, susijusios su politinės padėties nepastovumu valstybėse partnerėse, Tempus konvencijos finansiniu valdymu, galimomis Fondo teikiamos techninės pagalbos Tempus programai socialinėmis, teisinėmis ir finansinėmis pasekmėmis bei poveikiu reputacijai,

               1.

               atkreipia dėmesį į EAR išvadą, kad taisomajame biudžete asignuotųjų pajamų suma įrašyta neteisingai; ji turėjo būti ne 3 400 000 EUR, kaip nurodyta, o 1 200 000 EUR – į šią sumą buvo įtraukta iš ankstesnių metų perkelta asignuotųjų pajamų suma;

               2.

               atkreipia dėmesį į Fondo įsipareigojimą rengiant biudžetą toliau derinti savo praktiką su norminiais reikalavimais;

               3.

               pažymi, kad prie metinės veiklos ataskaitos pridėtame patikinimo pareiškime direktorius, kaip ir praėjusiais metais, laikosi tų pačių išlygų, susijusių su politinės padėties nepastovumu valstybėse partnerėse, Tempus konvencijos dalies finansiniu valdymu, galimomis Fondo teikiamos techninės pagalbos Tempus programai perkėlimo socialinėmis, teisinėmis ir finansinėmis pasekmėmis bei poveikiu reputacijai;

               4.

               ragina EAR išnagrinėti direktoriaus pateiktas išlygas ir pateikti savo pastabas kitoje Fondo audito ataskaitoje;

               5.

               pažymi, kad kitos su sprendimu dėl biudžeto įvykdymo patvirtinimo susijusios pastabos, kurios yra horizontaliojo pobūdžio, pateikiamos savo 2009 m. balandžio 23 d. rezoliucijoje dėl ES agentūrų finansų valdymo ir kontrolės (7).

      (1)  OL C 278, 2008 10 31, p. 63.

      (2)  OL C 311, 2008 12 5, p. 149.

      (3)  OL L 248, 2002 9 16, p. 1.

      (4)  OL L 131, 1990 5 23, p. 1.

      (5)  OL L 357, 2002 12 31, p. 72.

      (6)  OL L 88, 2009 3 31, p. 101.

      (7)  Žr. šio Oficialiojo leidinio p. 206.


title: 2017 m. balandžio 25 d. Tarybos sprendimas (ES) 2017/798, kuriuo leidžiama pradėti derybas su Japonijos Vyriausybe dėl Europos Sąjungos ir Japonijos Vyriausybės susitarimo dėl bendradarbiavimo konkurencijos politikos srityje

text:
11.5.2017

               LT

               Europos Sąjungos oficialusis leidinys

               L 120/19

         TARYBOS SPRENDIMAS (ES) 2017/798
   2017 m. balandžio 25 d.
   kuriuo leidžiama pradėti derybas su Japonijos Vyriausybe dėl Europos Sąjungos ir Japonijos Vyriausybės susitarimo dėl bendradarbiavimo konkurencijos politikos srityje
   EUROPOS SĄJUNGOS TARYBA,
   atsižvelgdami į Sutartį dėl Europos Sąjungos veikimo, ypač į jos 103 ir 352 straipsnius kartu su 218 straipsnio 3 ir 4 dalimis,
   atsižvelgdama į Europos Komisijos rekomendaciją,
   kadangi turėtų būti pradėtos derybos siekiant sudaryti Europos Sąjungos ir Japonijos Vyriausybės susitarimą dėl bendradarbiavimo konkurencijos politikos srityje,
   PRIĖMĖ ŠĮ SPRENDIMĄ:
   1 straipsnis
   1.   Komisija įgaliojama pradėti derybas su Japonijos Vyriausybe dėl susitarimo, kuriuo Europos bendrijos ir Japonijos Vyriausybės susitarimas dėl bendradarbiavimo antikonkurencinėje veikloje (1) papildomas nuostatomis dėl keitimosi įrodymais abipusiškumo pagrindu tiriant konkurencijos bylas.
   2.   Derybos vedamos remiantis Tarybos derybų nurodymais, pateiktais šio sprendimo papildyme.
   2 straipsnis
   Komisija skiriama Sąjungos derybininke.
   3 straipsnis
   Derybos vedamos konsultuojantis su Tarybos Konkurencijos darbo grupe.
   4 straipsnis
   Šis sprendimas skirtas Komisijai.

      Priimta Liuksemburge 2017 m. balandžio 25 d.

            Tarybos vardu

            Pirmininkas

         I. BORG

      (1)  OL L 183, 2003 7 22, p. 12.


title: 2014/254/ES: 2014 m. balandžio 16 d. Europos Parlamento ir Tarybos sprendimas dėl Europos prisitaikymo prie globalizacijos padarinių fondo lėšų mobilizavimo pagal 2013 m. gruodžio 2 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės, bendradarbiavimo biudžeto klausimais ir patikimo finansų valdymo 13 punktą (Italijos paraiška „EGF/2012/007 IT/VDC Technologies“ )

text:
7.5.2014

               LT

               Europos Sąjungos oficialusis leidinys

               L 134/44

         EUROPOS PARLAMENTO IR TARYBOS SPRENDIMAS
   2014 m. balandžio 16 d.
   dėl Europos prisitaikymo prie globalizacijos padarinių fondo lėšų mobilizavimo pagal 2013 m. gruodžio 2 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės, bendradarbiavimo biudžeto klausimais ir patikimo finansų valdymo 13 punktą (Italijos paraiška „EGF/2012/007 IT/VDC Technologies“)

      (2014/254/ES)

   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į Sutartį dėl Europos Sąjungos veikimo,
   atsižvelgdami į 2006 m. gruodžio 20 d. Europos Parlamento ir Tarybos reglamentą (EB) Nr. 1927/2006, įsteigiantį Europos prisitaikymo prie globalizacijos padarinių fondą (1), ypač į jo 12 straipsnio 3 dalį,
   atsižvelgdami į 2013 m. gruodžio 17 d. Europos Parlamento ir Tarybos reglamentą (ES) Nr. 1309/2013 dėl Europos prisitaikymo prie globalizacijos padarinių fondo (2014–2020 m.), kuriuo panaikinamas Reglamentas (EB) Nr. 1927/2006 (2), ypač į jo 23 straipsnio antrą pastraipą,
   atsižvelgdami į 2013 m. gruodžio 2 d. Tarybos reglamentą (ES, Euratomas) Nr. 1311/2013, kuriuo nustatoma 2014–2020 m. daugiametė finansinė programa (3), ypač į jo 12 straipsnį,
   atsižvelgdami į 2013 m. gruodžio 2 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės, bendradarbiavimo biudžeto klausimais ir patikimo finansų valdymo (4), ypač į jo 13 punktą,
   atsižvelgdami į Europos Komisijos pasiūlymą,
   kadangi:

               (1)

               Europos prisitaikymo prie globalizacijos padarinių fondas (toliau – EGF) įsteigtas siekiant teikti papildomą paramą darbuotojams, atleistiems iš darbo dėl su globalizacija susijusių esminių struktūrinių pasaulio prekybos sistemos pokyčių, ir padėti jiems vėl integruotis į darbo rinką;

               (2)

               EGF negali viršyti 150 mln. EUR kasmetinės maksimalios sumos (2011 m. kainomis), kaip nustatyta Reglamento (ES, Euratomas) Nr. 1311/2013 12 straipsnyje;

               (3)

               2012 m. rugpjūčio 31 d. Italija pateikė paraišką mobilizuoti EGF lėšas dėl darbuotojų atleidimo iš įmonės „VDC Technologies SpA“ ir vienos tiekėjo įmonės ir iki 2013 m. rugsėjo 6 d. ją papildė išsamesne informacija. Ši paraiška atitinka finansinės paramos sumai nustatyti taikomus reikalavimus, kaip nustatyta Reglamento (EB) Nr. 1927/2006 10 straipsnyje. Todėl Komisija siūlo mobilizuoti 3 010 985 EUR sumą;

               (4)

               nepaisant to, kad Reglamentas (EB) Nr. 1927/2006 buvo panaikintas, pagal Reglamento (ES) Nr. 1309/2013 23 straipsnio antrą pastraipą jis ir toliau taikomas paraiškoms, pateiktoms iki 2013 m. gruodžio 31 d.;

               (5)

               todėl EGF lėšos turėtų būti mobilizuotos finansinei paramai pagal Italijos pateiktą paraišką suteikti,

         PRIĖMĖ ŠĮ SPRENDIMĄ:
   1 straipsnis
   Europos Sąjungos 2014 finansinių metų bendrajame biudžete iš Europos prisitaikymo prie globalizacijos padarinių fondo mobilizuojama 3 010 985 EUR įsipareigojimų ir mokėjimų asignavimų suma.
   2 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Strasbūre 2014 m. balandžio 16 d.

            Europos Parlamento vardu

            Pirmininkas

         M. SCHULZ

            Tarybos vardu

            Pirmininkas

         D. KOURKOULAS

      (1)  OL L 406, 2006 12 30, p. 1.

      (2)  OL L 347, 2013 12 20, p. 855.

      (3)  OL L 347, 2013 12 20, p. 884.

      (4)  OL C 373, 2013 12 20, p. 1.


title: 2016 m. kovo 4 d. Tarybos sprendimas (ES) 2016/352, kuriuo nustatoma pozicija, kuri turi būti priimta Europos Sąjungos vardu atitinkamuose Jungtinių Tautų Europos ekonominės komisijos komitetuose, dėl pasiūlymų dėl JT taisyklių Nr. 10, 34, 41, 46, 48, 50, 51, 53, 55, 60, 73, 83, 94, 107, 110, 113, 118, 125, 128, 130 ir 131 pakeitimų, taip pat dėl pasiūlymo dėl naujos taisyklės dėl tyliųjų kelių transporto priemonių (TKTP) patvirtinimo

text:
11.3.2016

               LT

               Europos Sąjungos oficialusis leidinys

               L 65/64

         TARYBOS SPRENDIMAS (ES) 2016/352
   2016 m. kovo 4 d.
   kuriuo nustatoma pozicija, kuri turi būti priimta Europos Sąjungos vardu atitinkamuose Jungtinių Tautų Europos ekonominės komisijos komitetuose, dėl pasiūlymų dėl JT taisyklių Nr. 10, 34, 41, 46, 48, 50, 51, 53, 55, 60, 73, 83, 94, 107, 110, 113, 118, 125, 128, 130 ir 131 pakeitimų, taip pat dėl pasiūlymo dėl naujos taisyklės dėl tyliųjų kelių transporto priemonių (TKTP) patvirtinimo
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 114 straipsnį kartu su 218 straipsnio 9 dalimi,
   atsižvelgdama į Europos Komisijos pasiūlymą,
   kadangi:

               (1)

               Tarybos sprendimu 97/836/EB (1) Sąjunga prisijungė prie Jungtinių Tautų Europos ekonominės komisijos (toliau – JT EEK) susitarimo dėl suvienodintų techninių normų priėmimo ratinėms transporto priemonėms, įrangai ir dalims, kurios gali būti montuojamos ir (arba) naudojamos ratinėse transporto priemonėse, ir pagal tas normas suteiktų patvirtinimų abipusio pripažinimo sąlygų (toliau – pataisytas 1958 m. susitarimas);

               (2)

               Tarybos sprendimu 2000/125/EB (2) Sąjunga prisijungė prie Susitarimo dėl bendrųjų techninių reglamentų priėmimo ratinėms transporto priemonėms, įrangai ir dalims, kurios gali būti montuojamos ir (arba) naudojamos ratinėse transporto priemonėse (toliau – paralelus susitarimas);

               (3)

               Europos Parlamento ir Tarybos direktyva 2007/46/EB (3) valstybių narių patvirtinimo sistemos buvo pakeistos Sąjungos patvirtinimo procedūra ir buvo nustatyta suderinta sistema, kurią sudaro visoms naujoms transporto priemonėms, sistemoms, sudėtinėms dalims ir atskiriems techniniams mazgams taikomos administracinės nuostatos ir bendri techniniai reikalavimai. Ta direktyva JT taisyklės įtrauktos į ES tipo patvirtinimo sistemą kaip tipo patvirtinimo reikalavimai arba kaip alternatyvos Sąjungos teisės aktams. Priėmus tą direktyvą, JT taisyklės vis dažniau integruojamos į Sąjungos teisės aktus, susijusius su ES tipo patvirtinimu;

               (4)

               atsižvelgiant į įgytą patirtį ir technikos raidą, reikalavimus, susijusius su su tam tikrais elementais ar savybėmis, kuriems taikomos JT taisyklės Nr. 10, 34, 41, 46, 48, 50, 51, 53, 55, 60, 73, 83, 94, 107, 110, 113, 118, 125, 128, 130 ir 131, reikia priderinti prie technikos raidos;

               (5)

               siekiant nustatyti vienodas nuostatas dėl tyliųjų kelių transporto priemonių (TKTP) patvirtinimo atsižvelgiant į jų sumažėjusį girdimumą, turėtų būti priimta nauja JT taisyklė dėl TKTP;

               (6)

               todėl būtina nustatyti poziciją, kuri turi būti priimta Sąjungos vardu pataisyto 1958 m. susitarimo administraciniame komitete ir paralelaus susitarimo vykdomajame komitete dėl tų JT aktų priėmimo,

         PRIĖMĖ ŠĮ SPRENDIMĄ:
   1 straipsnis
   Pozicija, kuri turi būti priimta Sąjungos vardu 2016 m. kovo 7–11 d. pataisyto 1958 m. susitarimo administraciniame komitete ir paralelaus susitarimo vykdomajame komitete, yra balsuoti už šio sprendimo priede išvardytus pasiūlymus.
   2 straipsnis
   Šis sprendimas įsigalioja jo priėmimo dieną.

      Priimta Briuselyje 2016 m. kovo 4 d.

            Tarybos vardu

            Pirmininkė

         S.A.M. DIJKSMA

      (1)  1997 m. lapkričio 27 d. Tarybos sprendimas 97/836/EB dėl Europos bendrijos prisijungimo prie Jungtinių Tautų Europos ekonominės komisijos susitarimo dėl suvienodintų techninių normų priėmimo ratinėms transporto priemonėms, įrangai ir dalims, kurios gali būti montuojamos ir (arba) naudojamos ratinėse transporto priemonėse, ir pagal tas normas suteiktų patvirtinimų abipusio pripažinimo sąlygų (pataisytas 1958 m. susitarimas) (OL L 346, 1997 12 17, p. 78).

      (2)  2000 m. sausio 31 d. Tarybos sprendimas 2000/125/EB dėl Susitarimo dėl bendrųjų techninių reglamentų priėmimo ratinėms transporto priemonėms, įrangai ir dalims, kurios gali būti montuojamos ir (arba) naudojamos ratinėse transporto priemonėse (Paralelus susitarimas), patvirtinimo (OL L 35, 2000 2 10, p. 12).

      (3)  2007 m. rugsėjo 5 d. Europos Parlamento ir Tarybos direktyva 2007/46/EB, nustatanti motorinių transporto priemonių ir jų priekabų bei tokioms transporto priemonėms skirtų sistemų, sudėtinių dalių ir atskirų techninių mazgų patvirtinimo pagrindus (Pagrindų direktyva) (OL L 263, 2007 10 9, p. 1).

      PRIEDAS

                  Taisyklės #

                  Darbotvarkės klausimas

                  Darbotvarkės klausimo antraštinė dalis

                  Dokumento nuoroda

                  10

                  4.9.1.

                  Taisyklės Nr. 10 (elektromagnetinis suderinamumas) 05 serijos pakeitimų 1 papildymo pasiūlymas

                  ECE/TRANS/WP.29/2016/16

                  10

                  4.9.2.

                  Taisyklės Nr. 10 (elektromagnetinis suderinamumas) 04 serijos pakeitimų 3 papildymo pasiūlymas

                  ECE/TRANS/WP.29/2016/17

                  34

                  4.8.1.

                  Taisyklės Nr. 34 (gaisro pavojaus prevencija) 03 serijos pakeitimų 1 papildymo pasiūlymas

                  ECE/TRANS/WP.29/2016/8

                  41

                  4.6.1.

                  Taisyklės Nr. 41 (motociklų skleidžiamas triukšmas) 04 serijos pakeitimų 4 papildymo pasiūlymas

                  ECE/TRANS/WP.29/2016/3

                  46

                  4.8.2.

                  Taisyklės Nr. 46 (netiesioginio matymo įtaisai) 04 serijos pakeitimų 3 papildymo pasiūlymas

                  ECE/TRANS/WP.29/2016/9

                  48

                  4.9.3.

                  Taisyklės Nr. 48 (apšvietimo ir šviesos signalinių įtaisų įrengimas) 06 serijos pakeitimų 7 papildymo pasiūlymas

                  ECE/TRANS/WP.29/2016/18

                  48

                  4.9.4.

                  Taisyklės Nr. 48 (apšvietimo ir šviesos signalinių įtaisų įrengimas) 05 serijos pakeitimų 9 papildymo pasiūlymas

                  ECE/TRANS/WP.29/2016/19

                  48

                  4.9.5.

                  Taisyklės Nr. 48 (apšvietimo ir šviesos signalinių įtaisų įrengimas) 04 serijos pakeitimų 16 papildymo pasiūlymas

                  ECE/TRANS/WP.29/2016/20

                  50

                  4.9.6.

                  Taisyklės Nr. 50 (mopedų ir motociklų gabaritiniai, stabdymo ir posūkių žibintai) pradinės serijos pakeitimų 18 papildymo pasiūlymas

                  ECE/TRANS/WP.29/2016/21

                  51

                  4.6.2.

                  Taisyklės Nr. 51 (M ir N kategorijų transporto priemonių triukšmas) 03 serijos pakeitimų 1 papildymo pasiūlymas

                  ECE/TRANS/WP.29/2016/4

                  53

                  4.9.7.

                  Taisyklės Nr. 53 (apšvietimo ir šviesos signalinių įtaisų įrengimas L3 kategorijos transporto priemonėse) 01 serijos pakeitimų 18 papildymo pasiūlymas

                  ECE/TRANS/WP.29/2016/22

                  53

                  4.9.8.

                  Taisyklės Nr. 53 (apšvietimo ir šviesos signalinių įtaisų įrengimas L3 kategorijos transporto priemonėse) naujos 02 serijos pakeitimų pasiūlymas

                  ECE/TRANS/WP.29/2016/23

                  55

                  4.7.1.

                  Taisyklės Nr. 55 (mechaniniai sukabintuvai) 01 serijos pakeitimų 5 papildymo pasiūlymas

                  ECE/TRANS/WP.29/2016/5

                  60

                  4.15.1.

                  Taisyklės Nr. 60 (vairuotojo valdymo įtaisai (mopedai ir motociklai) 5 papildymo pasiūlymas

                  ECE/TRANS/WP.29/2016/27

                  73

                  4.12.1.

                  Taisyklės Nr. 73 (šoninės apsaugos įtaisai) 01 serijos pakeitimų 1 klaidų ištaisymo (tik prancūzų k.) pasiūlymas

                  ECE/TRANS/WP.29/2016/31

                  83

                  4.15.2.

                  Taisyklės Nr. 83 (M1 ir N1 kategorijų transporto priemonių teršalų išmetimas) 07 serijos pakeitimų 2 papildymo pasiūlymas

                  ECE/TRANS/WP.29/2016/28

                  94

                  4.11.1.

                  Taisyklės Nr. 94 (keleivių apsauga priekinio susidūrimo atveju) 01 serijos pakeitimų 3 klaidų ištaisymo (tik rusų k.) pasiūlymas

                  ECE/TRANS/WP.29/2016/32

                  107

                  4.8.3.

                  Taisyklės Nr. 107 (autobusų ir tolimojo susisiekimo autobusų bendroji konstrukcija) 05 serijos pakeitimų 5 papildymo pasiūlymas

                  ECE/TRANS/WP.29/2016/10

                  107

                  4.8.4.

                  Taisyklės Nr. 107 (autobusų ir tolimojo susisiekimo autobusų bendroji konstrukcija) 06 serijos pakeitimų 5 papildymo pasiūlymas

                  ECE/TRANS/WP.29/2016/11

                  107

                  4.8.5.

                  Taisyklės Nr. 107 (autobusų ir tolimojo susisiekimo autobusų bendroji konstrukcija) 07 serijos pakeitimų pasiūlymas

                  ECE/TRANS/WP.29/2016/12

                  110

                  4.8.6.

                  Taisyklės Nr. 110 (suslėgtomis GD arba suskystintomis GD varomos transporto priemonės) 02 serijos pakeitimų pasiūlymas

                  ECE/TRANS/WP.29/2016/13

                  113

                  4.9.9.

                  Taisyklės Nr. 113 (priekiniai žibintai, spinduliuojantys simetriškus artimosios šviesos spindulius) 01 serijos pakeitimų 6 papildymo pasiūlymas

                  ECE/TRANS/WP.29/2016/24

                  118

                  4.8.7.

                  Taisyklės Nr. 118 (medžiagų degimo pobūdis) 02 serijos pakeitimų 2 papildymo pasiūlymas

                  ECE/TRANS/WP.29/2016/14

                  125

                  4.8.8.

                  Taisyklės Nr. 125 (vairuotojo priekinio regėjimo laukas) 01 serijos pakeitimų 1 papildymo pasiūlymas

                  ECE/TRANS/WP.29/2016/15

                  128

                  4.9.10.

                  Taisyklės Nr. 128 (Šviesos diodų (LED) maitinimo šaltiniai) pradinės serijos pakeitimų 5 papildymo pasiūlymas

                  ECE/TRANS/WP.29/2016/25

                  130

                  4.7.2.

                  Taisyklės Nr. 130 (įspėjimo apie nukrypimą nuo kelio juostos sistema) 1 papildymo pasiūlymas

                  ECE/TRANS/WP.29/2016/6

                  131

                  4.7.3.

                  Taisyklės Nr. 131 (pažangiosios avarinio stabdymo sistemos (PSSS)) 01 serijos pakeitimų 2 pasiūlymas

                  ECE/TRANS/WP.29/2016/7

                  4.13.1.

                  Naujos taisyklės dėl tyliųjų kelių transporto priemonių patvirtinimo (TKTP) pasiūlymas

                  ECE/TRANS/WP.29/2016/26